Kršćanska fantastika

**Kršćanska fantastika** podžanr je fantastike u kojem se pojavljuju neki elementi kršćanstva.

## Obilježja

U nekim djelima kršćanske fantastike elementi se osobito ističu, a u drugim su pak suptilniji i teže uočljivi. Česta obilježja su teme filozofskih ideja, društvenih pitanja, vjere i morala, borbe dobra i zla te duboke karakterizacije likova. Nije česta uporaba magije, iako nije ni isključena (npr. Gandalf u Gospodaru prstenova). Vrlo često se koristi alegorija (npr. Čarobnjakov nećak).

## Utjecaj na društvo

Iako u Hrvatskoj kršćanska fantastika nije osobito popularna, u SAD-u i europskim državama postaje sve popularnija, čemu u prilog govori i činjenica da se njome bave i znanstveni radovi (poznati rad *Kršćanska fantastika: Od 1200. do danas* engleskog književnog kritičara Colina Manlovea). Čitanje knjiga kršćanske fantastike može imati velik utjecaj na duhovni razvoj čovjeka, koji može dovesti čak i do obraćenja (npr. čitanje Gospodara prstenova potaklo je mnogo ljudi da se obrate na kršćanstvo, pa čak i samog C. S. Lewisa, koji će kasnije postati jedan od najpoznatijih pisaca tog žanra).

## Najpoznatiji autori i djela kršćanske fantastike

### Strani autori i djela

Predložak:Col-begin
Predložak:Col-2

* John Ronald Reuel Tolkien - *Silmarillion*, *Hobit*, *Gospodar prstenova*
* Clive Staples Lewis - serijal *Narnijske kronike* (7 knjiga)
* Raymond Arroyo - serijal *Will Wilder* (7 knjiga)
* M. Weis & T. Hickman - serijal *Izgubljene kronike*

Predložak:Col-break

* Carole Wilkinson - serijal *Dragonkeeper*
* Donita K. Paul - serijal *The Dragon Keeper Chronicles*
* C. Dale Brittain - serijal *Yurt*
* Sharon Hinck - serijal *The Sword of Lyric*

Predložak:Col-end

## Pitanje Harryja Pottera

Vrlo je dvojbena situacija oko poznatog serijala *Harry Potter*. Autorica tog serijala J. K. Rowling je kršćanka, stoga je umetnula mnoge kršćanske poveznice i elemente u Harryja Pottera (npr. Harryjeva smrt i povratak kako bi uništio VoldemortaPredložak:HP7, biblijski natpisi na grobovima Harryjevih roditelja, proročanstvo i sl.) Neki kršćanski autori uspoređuju i Nevillea s Petrom; obojica se u početku boje, ali kasnije hrabro preuzimaju vodstvo. Osim toga, knjiga ima sva obilježja kršćanske fantastike (duboka karakterizacija, društvena pitanja, borba dobra i zla). Mnogi crkveni velikodostojnici kao kardinal George Pell  hvalili su Harryja Pottera, a čak je i papa Ivan Pavao II. rekao: "*One (knjige) nisu problem. Ako sam dobro razumio (...), pomažu čitatelju u razlikovanju dobra i zla."* Ipak, neki svećenici kao don Damir Stojić i katolički mislioci kao Gabriele Kuby smatraju serijal antikršćanskim.

## Izvori

Predložak:Izvori

1. ↑ Best Fantasy Books: Kršćanska fantastika, pristupljeno 10. studenoga 2020. Predložak:Eng oznaka
2. ↑ Fredric Heidemann: Bio sam ateist, a onda sam pročitao Gospodara prstenova, www.bitno.net, pristupljeno 10. studenoga 2020.
3. ↑ C. S. Lewis: Kako osobnu vjeru održati živom, www.ipaprkc.org, objavljeno 20. travnja 2020., pristupljeno 10. studenoga 2020.
4. ↑ George Pell: *Harry Potter i kršćani* (**eng.**), *Sunday Telegraph*, 23. rujna 2007.
5. ↑ CBBC Newsround: Papa Ivan Pavao II. uz Harryja Pottera (**eng.**), objavljeno 3. veljače 2003., pristupljeno 10. studenoga 2020.
6. ↑ Damir Stojić: Harry Potter i slično, www.studentski-pastoral.com, pristupljeno 11. studenoga 2020.